[image: image1.png]



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                     Bucureşti, 09.09.2008
                     Nr.  Pl-x  168/2008
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

              asupra propunerii  legislative pentru modificarea şi completarea Legii nr. 301/2004, publicată în Monitorul Oficial, Partea I, nr. 575 din 29/06/2004, privind Codul Penal

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Legii nr. 301/2004, publicată în Monitorul Oficial, Partea I, nr. 575 din 29/06/2004, privind Codul Penal, trimisă cu adresa  Pl-x  168 din 8 aprilie 2008, înregistrată sub nr. 31/295 din 9 aprilie 2008.    
Potrivit prevederilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 19 martie 2008.

Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 1382 din 10 octombrie 2007.

Guvernul, prin punctul de vedere transmis cu adresa nr. 2891 din            2 noiembrie 2007, nu susţine adoptarea acestei propuneri legislative. 

Consiliul Superior al Magistraturii a avizat negativ iniţiativa legislativă, conform Hotărârii nr. 665 din 4 octombrie 2007 a Plenului Consiliului  Superior al Magistraturii.

Iniţiativa legislativă supusă dezbaterii are ca obiect de reglementare modificarea şi completarea Legii nr. 301/2004 – Codul penal, în scopul prevenirii şi combaterii violenţei în familie şi a abandonului familial . 
  În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 9 septembrie 2008. La lucrările Comisiei a participat, în calitate de invitat, din partea Ministerului Justiţiei, doamna Nicoleta Miclăuş – consilier juridic.

În urma analizării oportunităţii iniţiativei legislative şi a opiniilor exprimate de către membrii Comisiei şi de către invitat s-a constatat că, soluţia modificării unor dispoziţii dintr-o lege care nu intră în vigoare, aşa cum se propune prin prezenta iniţiativă legislativă, contravine prevederilor art. 56 alin. (1) din Legea nr. 24/2000 privind normele de tehnică legislativă pentru elaborarea actelor normative, republicată, potrivit cărora „După intrarea în vigoare a unui act normativ, pe durata existenţei acestuia pot interveni diferite evenimente legislative, cum sunt: modificarea, completarea, abrogarea, republicarea, suspendarea sau altele asemenea.
Mai mult decât atât, adoptarea prezentei iniţiative legislative, în forma propusă de către iniţiator, ar duce la situaţia în care legea de modificare să fie în vigoare anterior intrării în vigoare a actului normativ de bază, lucru care nu este de acceptat.
Faţă de considerentele menţionate mai sus, membrii Comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr. 301/2004, publicată în Monitorul Oficial, Partea I, nr. 575 din 29/06/2004, privind Codul Penal.

Din numărul total de 29 membri ai Comisiei juridice, de disciplină şi imunităţi au participat la dezbateri 17 deputaţi.

În raport cu obiectul şi conţinutul său, propunerea legislativă face parte din categoria legilor organice. 

                           PREŞEDINTE,                                           SECRETAR,

                          Sergiu ANDON                                          George BĂEŞU
      Consilier,

Nicoleta Grecu

